
Buk-on ang kahadlok! 


Ipabati sa kaaway ang natigom nga kayugot sa 
gamhanang katawhan! 


GIHANGOP SA KATAWHANG 
NEGROSANON KINING ulahi 
lamang nga paningkamot sa sub- 
ling pag-abli sa istoryahanay pang- 
kalinaw tali sa Government of 
the Philippines (GRP) ug National 
Democratic Front of the Philip- 
pines (NDFP), apan padayong 
gibantayan sa katawhan ang mga 
mangil-ad nga laraw sa nagha- 
ring hut-ong. Giila sa rebolusyo- 
naryong kalihukan ang mga pama- 
hayag nga gipirmahan sa Oslo, 
Norway sa niaging bulan isip gamay 
nga tikang sa malisod nga dalan 
padulong sa malungtaron ug maka- 
tarunganong kalinaw. Gikinahang- 
lang magpakita og kamatinud-anon 
ang reaksyonaryong estado nga 
nagpagrabe karon sa mabangis nga 
gubat ug brutalidad sa isla sa 
Negros ug sa tibuok nasud. gubat” pinaagi sa pagbuhi sa Sa dihang gipatuman sa reak- 

Sulod sa taas nga panahon,  pusil. Kini mosilbi lamang sa im-  syonaryong estado ang Memo- 
nahimong kabahin na sa kinabuhi 8 peryalista, dagkung agalong yu- randum Order 32 ug National 
sa mga masang Negrosanon ang taan ug dagkung kumprador nga Task Force (NTF)-Elcac lima ka 
gubat sa hut-ong. Wala sila ma- ang tumong mao ang “kalinaw” tuig ang milabay, gilunsad niini 
lingla sa “kalinaw” nga gipakatap. nga mohatag kanila og kagawa- ang usa ka kontra-rebolusyonar- 
sa kaaway'ng hut-ong nga nag- sang lupigon ug pahimuslan ang 

yong gubat sa Negros nga ni- 
transporma sa isla gikan sa usa 
ka laboratoryo sa pagpamatay 
padulong sa sentro sa terorismo 
sa estado. Gisakmit sa mersenar- 
yong Armed Forces of the Philip- 
pines (AFP), Philippine National 
Police (PNP) ug NTF-Elcac ang 
islogan sa “kalinaw ug kalam- 
buan” sumala sa giya sa ilang 
imperyalistang amo aron tabunan 
ang ilang dautang binuhatan. 
Kulang pa gani kung ihulag- 
way isip maduguon ang sobra 
usa ka tuig ilawom sa rehimeng 
US-Marcos II. Human maangkon 
ang gahum gamit ang kuyanap 
nga pagpanikas sa eleksyon, gi- 
kopya lang ni Marcos Jr ang tak- 
tika sa gipulihang pasistang re- 
himen ug dugang nga nisabwag 
og mga makinarya sa gubat ba- 
tok sa mga masang Negrosanon 
ug rebolusyonaryong kalihukan. 
Si Marcos Jr ang hepeng kriminal, 
uban ang iyang mga tawo-tawo 
nga sila AFP Visayas Command 
chief Lt. Gen. Benedict Arevalo 
ug 3rd Infantry Division com- 
mander MGen. Marion Sison, sa 
55 ka kaso (39 niini ang nahitabo 
sa tuig 2023) sa pagpangsal- 
beyds sa katawhan sa Negros, 
ilabina sa mga mag-uuma ug 
mamumuo-sa-umahan. 
Tataw'ng nibuga og mga 
bakak ang AFP sa deklarasyong 
mapukan na ang New People's 
Army (NPA) sa Negros niining 
tuiga. Gani, si MGen. Sison na 
mismo ang ming-anunsyo sa pag- 
balhin na sab sa gi-resaykol nga 
dedlayn sunod tuig. Aron palig- 
unon ang pagpanglingla, gidek- 
lara sa AFP/PNP/NTF-Elcac nga 

“insurgency-free” ang mga mili- 
tarisadong mga barangay ug gi- 
bubo ang mga band-aid nga mga 
proyekto sama sa Barangay De- 
velopment Program sa mga natu- 
gaw'ng mga komunidad human 
gipaubos sa binulang pagpangham- 
let, pagpanghulga, pugos nga pag- 
pasurender, pagpamatay ug uban 
pang mga walay-kaulaw nga mga 
krimen nga paglapas sa mga 
balaud sa tawhanong katungod 
ug internasyunal nga makitawha- 
nong balaud. 

Apan bisan kung giunsa pa 
pagtanyag, tin-aw sa katawhan 
sa kabanikanhan ug kasyudaran 
nga walay bisan gamay'ng kalinaw 
samtang anaa ang paghari sa 
pasismo ug terorismo sa reaksyo- 
naryong estado. Samtang nag- 
antus sa walay puas nga mga 
atake diha sa usa ka dili maag- 
wantang sosyo-ekonomikong krisis, 
gidugangan pa ang pagkunhod 
sa kalidad sa ilang kinabuhi sa 
mga neoliberal nga mga atake 
sama sa makadaut nga mina, re- 
klamasyon, ug reklasipikasyon sa 
kayutaan para sa eko-turismo ug 
komersyal nga paggamit. 

Niining kahimtang sa kataw- 
han, ang mga susama ni Arevalo 
ug Sison lang ang wala makasabot 
nganong gikinahanglan sa mga 
masang linupigan ug hinimuslan 
nga mokupot sa armas ug mo- 
lunsad og gubat sa katawahan 
batok sa nanglupig ug nagpahi- 
mulos kanila. Dili bisan kanus-a 
maangkon ang tinuod nga kali- 
naw ug katilingbanong hustisya 
ilawom sa dunot nga alang-alang 
kolonyal ug alang-alang pyudal 
nga sistema kung asa malambuon 
ang nagharing hut-ong pinaagi sa 
pagpahimulos sa dugo ug singot 

sa mga mamumuo, mag-uuma ug 
uban pang hinimuslang hut-ong 
ug sektor. 

Nagsingabot na ang ika-55 
nga kasumaran sa subling pag- 
tukod sa Communist Party of the 
Philippines (CPP) sa Disyembre 
26. Ang Partido ang gitan-aw sa 
masang Pilipino isip nangulo sa 
demokratikong rebolusyon sa ka- 
tawhan pinaagi sa malanatong 
gubat sa katawhan. Hul-os ang 
pagsalig sa katawhan nga himuon 
sa Partido ug sa rebolusyonar- 
yong kalihukan ang tanan ug sa 
tanang nataran sa awayan aron 
i-asdang ang interes sa gilupigan 
ug gipahimuslan ug makab-ot ang 

Mapasalamaton ang Ang Paghimakas 
sa mga kontribusyon nga naghimong 
madaugon niini nga isyu. Sa 
pagpalambo sa atong Ang Paghimakas, 
giawhag ang tanang tigbasa nga 
padayong mo-amot og mga balita, 
piktyur, istorya ug uban pang sinulat. 
Mangayo sab kami sa inyong mga 
suhestyon ug komentaryo unsaon pa 
gyud pagpalambo ang atong 
bantalaan. 


I angpaghimakas@protonmail.com : 


| WW) negrosrevportal.wordpress.com 

2 harassment, gilunsad sa mga Pulang manggugubat 


GIHARAS SA USA KA TIM sa Armando Sumayang 
Jr. Command-New People's Army (ASJC-NPA) ang 
detatsment sa 15th Infantry Battalion sa Sityo 
Pangi, Brgy. Inayawan, Cauayan, Negros Occiden- 
tal niadtong Disyembre 11, alas 8:00 sa kagabhi-on. 
Matud ni Ka Andrea Guerrero, tigpamaba sa 
ASJC-NPA, “responsable ang 15th IB sa pagpatay 
sa tulo ka mga mag-uuma nga sila Gusting Mapos 
(Mayo 21 sa Sityo Bajay, Brgy. Caliling, Cauayan), 
Warren Cadarin ug Jovy Morefio (Nobyembre 7 sa 
Sityo Cambaga, Brgy. Yaoyao, Cauayan) ug gi- 
pagawas nga mga kaswalti sa NPA nga napatay sa 
kunohay engkwentro. Sila usab ang nagpaluyo sa 
padayong pagkawagtang sa usa ka organisador sa 
mag-uuma nga si Deah Lopez ug pagkapatay sa 
iyang kaubang usa ka traysikol drayber nga si 


Peter Agravante.” 

Samtang, duha ang samaron sa mga tropa sa 
62nd IB sa dihang giharas sa usa ka yunit sa Leonardo 
Panaligan Command (LPC-NPA) ang 62nd IBPA 
Patrol Base nga nahimutang sa Brgy. Sandayao 
proper, Guihulngan City, Negros Oriental niadtong 
Disyembre 13, alas 8:00 sa kagabhi-on. 

Gipahayag ni Ka JB Regalado, tigpamaba sa 
LPC-NPA, nga ang maong opensiba sa mga Pulang 
manggugubat tubag sa daghang kalapasan sa 
tawhanong katungod nga gihimo sa 62nd IB batok 
sa katawhan lakip ang pagpusil-patay kang 
Braullo Tubalado sa Brgy. Amontay, Binalbagan, 
Negros Occidental niadtong Disyembre 6. 


Mga rapist, gisilotan 

Gisilotan sa usa ka yunit sa Roselyn Jean Pelle 
Command (RJPC-NPA) si Delberto Aurita, 62 
anyos ug usa ka lupon, sa Sityo Palala, Brgy. 
Marcelo, Calatrava, Negros Occidental niadtong 
Disyembre 14 sa kaadlawon. Pila ka higayon nga 
gilugos ni Aurita ang pipila niya ka pamilya, lakip 
ang mga menor de edad. Tigpaniid usab siya sa 
lihok sa mga lumulupyo nga gidudahang mga tig- 
suporta sa NPA ug sa rebolusyonaryong kali- 
hukan. Tiggamit usab si Aurita sa iligal nga droga. 

pangandoy sa katawhan nga ma- 
lungtaron ug makatarunganong 
kalinaw. 

Sa pagtikang paingon sa bag- 
ong tuig sa pagpakig-rebolusyon, 
ang libuan ka mga pwersa sa 
mga organisasyong masa, ila- 
bina sa mga mamumuo ug mag- 
uuma, gikinahanglang padayong 
mopukaw, mo-organisa ug mopa- 
lihok aron makonsolida ug mapa- 
lapad pa ang rebolusyonaryong 
kalihukan. Makigbisog sa mga kam- 
panya kontra-imperyalista, kon- 


tra-pyudal ug kontra-pasista ba- 
tok sa todo-largadang atake sa 
reaksyonaryong estado sa bata- 
kang katungod ug interes sa ka- 
tawhan. Ang nagkahiusang prente 
gikinahanglang molapad aron ma- 
kig-away sa neoliberal ug pang- 
gubat nga tumong sa imperya- 
listang US ug China. 

Ang NPA gikinahanglang pa- 
dayong molunsad og mga tak- 
tikal nga opensiba nga mopa- 
huyang ug modugmok sa malupi- 
gong pwersa sa kontra-rebolus- 
yon. Hugot nga huptan ug gamiton 
ang kusog sa katawhan ug ang 


inspirasyong gibilin sa mga re- 
bolusyonaryong martir ug bayani 
sama kanilang Kaubang Jose 
Maria Sison ug Kaubang Rogelio 
Posadas sa pagpatuman sa ar- 
madong pakigbisog, rebolusyong 
agraryo ug pagtukod og baseng 
masa. 

Dili motugot ang katawhang 
Negrosanon nga mangibabaw ang 
gahum sa nagharing hut-ong hang- 
tud sa kahangturan. Panahon na 
para buk-on ang kahadlok ug pa- 
bation ang kaaway sa natigom nga 
kayugot sa gamhanang katawhan. 


AP 

Sa mao gihapong barangay, 
gisilotan usab sa mga operati- 
ba sa RIPC-NPA si Angelo de la 
Cruz, usa ka barangay tanod, 
niadtong Disyembre 10, alas 5:00 
sa kaadlawon, sa Sityo Kamao, 
sa kasong pagpanglugos sa iyang 
mga kadugo, lakip usab ang 
usa ka menor de edad. 

Sa Toboso, Negros Occiden- 
tal, gipahamtanga'g silot kama- 
tayon si Eduardo Baynosa Sr, 
56 anyos, niadtong Oktubre 20 
sa Sityo Quarry, Brgy. Poblacion. 

Kanhing sakop sa NPA si 
Baynosa, nga dugay nang wala 
sa serbisyo ug nahimong krimi- 
nal batok sa katawhan ug 
traydor sa rebolusyon. Aduna 
siyay kaso sa pagpanglugos ug 
nahimong giya sa mga operas- 
yong kombat sa militar, pag- 
tudlo ug pugos nga pagpasu- 
render sa lumulupyo, ug aktibong 
nagpangita sa mga pamilya, 
lakip ang mga kabataan, sa mga 
aktibong Pulang manggugubat. 

Narekober gikan kang Bay- 
nosa ang iyang identification 
card sa CAFGU Active Auxiliary 
(CAA), mission order ug ubang 
personal nga kagamitan. 

Sa laing operasyon, gisilotan 
sa usa ka tim sa RJPC- NPA si 
Welfredo Brasona, usa ka chain- 
saw operator, niadtong Dis- 
yembre 2 sa Sityo Kabalagnan, 
Brgy. Laga-an, Calatrava. Gi- 
gamit ni Brasona ang iyang 
trabaho aron maniid sa lihok ug 
mga besingan sa NPA ug pag- 
panudlo sa mga mag-uumang 
gipasanginlang tigsuporta sa 
NPA. Narekober gikan kang 
Brasona ang usa ka .45 nga 
armas, magasin ug mga bala. AP 


Mag-uuma, gipatay sa 
62nd IB sa Binalbagan 


SA BULAN SA DISYEMBRE, DUHA ka nagsunod nga peke nga 
engkwentro ang gihimo sa AFP aron tabunan ang ilang krimen 
batok sa katawhan. 

Gipusil-patay sa mga tropa sa 62nd IB si Braullo Tubalado, 
may asawa ug mga anak, niadtong Disyembre 6 alas 5:00 sa 
kaadlawon sa Sityo Karanawan, Brgy. Amontay, Binalbagan, 
Negros Occidental. Gipagawas nga kaswoalti si Tubalado sa 
engkwentro tali sa maong militar ug sa Leonardo Panaligan 
Command-New People's Army (LPC-NPA). Gihimakak usab sa 
iyang asawa ug pamilya ang maong akusasyon. Gikan pa sa 
2014 ang pagpasangil sa militar kaniya nga tigsuporta sa NPA. 

Samtang, Disyembre 7 sa kaadlawon, iligal nga gi-aresto si 
Pokoy Rebradilla, usa ka mag-uuma, sa mga pwersa sa 94th IB 
sa Sityo Karanawan-Buli, Brgy. Buenavista, Himamaylan City, 
Negros Occidental. Gidala si Rebradilla uban sa iyang anak sa 
Tambo Headquarters sa 94th IB sa Ayungon, Negros Oriental. 

Si Rebradilla miyembro sa Kauswagan sang Mangunguma 
sang Brgy. Buenavista (KMB) ug igtagsa ni Joel Casusa nga 
gidakop usab uban sa usa pa niadtong Nobyembre 8. Gipasangin- 
lan silang sakop sa NPA. 

Niining higayona, duha ka hugna nga nagpabuto ang mga 
tropa sa 94th IB. Pasado alas 12 sa kagabhi-on ang unang 
pagpabuto samtang gisaka ang balay, gi-interogar ug gitortyur 
si Rebradilla. Alas 3:00 sa kaadlawon ang ikaduha nga pagpabuto 
sa mga sundalo. Gipagawas sa giingong militar nga may 
nahitabong engkwentro tali sa 94th IB ug Mount Cansermon 
Command (MCC-NPA). 

Human ang pagpatay kang Braullo Tubalado, pugos nga 
gipabakwit sa mga pwersa sa 62ng IB ang mga residente sa 
Sityo Karanawan niadtong Disyembre 9. Mimugna kini og 
pagkabalaka sa mga apektado para sa ilang panginabuhian. 

Ingonman, sa lungsod sa La 
Castellana, gikastigo sa mga tropa 
sa 62nd IB ang tulo ka manag- 
suong Gallego sa Sityo Paho, 
Brgy. Cabagnaan niadtong Dis- 
yembre 5, pasado alas 8:00 sa 
kagabhi-on. Nanulo-namusil og 
langgam ang managsuon sa di- 
hang nag-operasyon ang mga 
sundalo sa giingong lugar. Sam- 
tang, nagtiner duol sa mga pinuy- 
anan sa mga mag-uuma ang 
mga tropa sa 62nd IB ug pugos 
nga gisaka ang mga balay sa 
mga residente sa Sityo Naube, 
Brgy. Puso niadtong Disyembre 
14 ug sa Sityo Linggahub, Brgy. 
Sag-ang niadtong Disyembre 18 
kutob 20 sa maong lungsod. 

Gikampohan usab sa giingong 
militar ang simbahan sa Sityo 
Sunflower, Brgy. Santol, Binal- 
bagan niadtong Disyembre 15. 

Gisaka sa usa ka platun nga 
pwersa sa 62nd IB ang mga 
panimalay sa mga mag-uuma ug 
pugos nga gikuhaan sila'g mga 
litrato niadtong Disyembre 11 
sa Sityo Patag, Brgy. Riverside, 
Isabela, Negros Occidental. Na- 
kamugpna kini og kahadlok sa mga 
lumulupyo ilabina sa mga bata. 
Mao sab ang gihimo sa giingong 


militar sa tibuok barangay sa San- 
tol ug Amontay gikan Disyembre 
9 kutob 20. 

Sa Southwest Negros, duha 
ka semana na nga nagtiner ang 
mga tropa sa 15th IB sa mga sityo 
sa Abu ug Indangawan, Brgy. 
Manlucahoc, Sipalay City, Negros 
Occidental ug nagsuroy-suroy sa 
mga kasikbit nga sityo sa Singa- 
rungan, Cabilukan ug Pinus-an 
sugod Nobyembre 26 kutob Dis- 
yembre 16. 

Sa North Negros, nakaangkon 
og kadaut ang mga mag-uuma 
sa nag-operasyong mga tropa sa 
79th IB sa mga bulan sa Hulyo 
ug Agosto. 

Giransak sa giingong militar 
ang mga balay sa tulo ka mag- 
uuma nga sila Jimmy Fuentes, 
Moises Sabordio ug Bosyong 
Sorenio sa mga sityo sa Minaungka 
ug Alangahag, Brgy. Tamlang, 
Escalante City, Negros Occidental 
niadtong Hulyo 18. Gitineran usab 
ang nataran ug perimetro sa 
mga balay nilang Sabordio ug 
Sorenio sulod sa duha ka sem- 


ana. 

Samtang, duha ka mag-uuma 
ang giharas ug gikastigo sa mga 
tropa sa 79th IB niadtong Agosto 
12 sa Sityo Calanugan, Brgy. 
Minapasuk, Calatrava, Negros 

Occidental tulo ka adlaw human 
ang ambus sa mga Pulang mang- 
gugubat sa Roselyn Jean Pelle 
Command (RJPC-NPA). 

Niadtong Agosto 25, giran- 
sak sa mga tropa sa 79th IB ang 
mga balay sa lima ka mag-uuma 
sa Sityo Huybesan, Brgy. Winas- 
wasan, Calatrava ug naglisod sa 
pagbangon sa dihang gipahapa 
sa giingong militar si Elena Mag- 
usara, 70 anyos. Pugos usab nga 
gipagiya sa mga sundalo si Judy 
Labrador, 23 anyos, sa lima ka 
mga balay nga ilang giransak. 

Sa Negros Oriental, pugos 
nga gisaka ug gitineran ang 
pinuy-anan ni Tonie Elod sa so- 
bra 30 ka tropa sa 62nd IB sa 
Sityo Mabato, Brgy. Talaon, La 
Libertad. Gitineran usab sa dul-an 
100 ka pwersa sa gikaingong 
militar ang mga tabuan sa Sityo 
Tiwi, Brgy. Aya niadtong Dis- 
yembre 4. 

Sugod Disyembre 16 sa kagab- 
hi-on kutob sa Disyembre 20, 
gitineran usab sa 37 ka tropa sa 
62nd IB ang mga kabalayan sa 
mga mag-uuma sa mga sityo sa 
Kambairan, Amumuyong ug Ban- 
derahan, tanan langkub sa Brgy. 
Trinidad. Guihulngan City. fP 

Pagbalik sa istoryahanay pangkalinaw, 


gihangop sa mga Negrosanon 


GIHANGOP SA MGA MASANG 
NEGROSANON ang paningkamot 
para sa subling pagbalik sa istor- 
yahanay pangkalinaw, apan sobra 
pa sa usa ka deklarasyon ang ilang 
gidemanda. 

Kini ang pahayag ni Ka Bayani 
Obrero, tigpamaba sa NDF-Negros, 
nga mingpaabot usab sa ilang 
pagsuporta sa istoryahanay pang- 
kalinaw, uban ang ilang kaalyadong 
mga rebolusyonaryong organisas- 
yon sa isla. 

Niadtong Nobyembre 28, gi- 
anunsyo sa GRP ug NDFP sa ilang 
tagsa ka press conference ang 
ilang pagpirma sa usa ka joint 
statement didto sa Oslo, Norway 
lima ka adlaw sa wala pa ang 
pag-anunsyo. Nipirma sab ang 
representante sa Royal Norwe- 
gian Government (RNG) nga tig- 
pahigayon sa istoryahanay tali 
sa duha ka habig sa gubat sibil 
sa nasud. 

Samtang malanaton ug mali- 
sod ang agianan sa negosasyon 
pangkalinaw, ang susamang pa- 
ningkamot mohatag og kahayag 
sa mga hisgutanang tuman nga 
nakaapekto sa mga Negrosanon 
ug sa tibuok katawhang Pilipino, 
matud ni Obrero. 

Sugod nga giimposar sa re- 
himeng Duterte ang Memorandum 
Order 32 (M032), kakuyog ang 
Proclamation 360 ug 374, ug 
ang Executive Order 70 (EO 70), 
gituboy niini ang kultura sa im- 
punidad nga nagpaisog sa AFP/ 
PNP/NTF-Elcac sa paghimo og 
daghang mga krimen. Nahimong 
usa ka nataran sa pagpamatay ang 
isla sa Negros, kung asa mayoriya 
sa mga biktima mga mag-uuma 
ug mamumuo sa umahan ug mga 
hors de combat nga rebolusyo- 
naryo. 

Dugang ni Obrero, padayong 
gisinggit sa mga Negrosanon ang 
hustisya para sa Sagay masaker, 


E 


Oplan Suaron 1 ug 2, ug uban 
pang susama sa Sauron nga mga 
operasyon, ingon man para sa 
sobra 38,000 ka biktima sa pag- 
panglapas sa tawhanong katungod 
sa isla ilawom sa rehimeng Mar- 
cos Jr. 

Gipatin-aw ni Obrero nga 
labaw pa sa deklarasyon, giki- 
nahanglang makita sa masa ang 
kamatinud-anon sa rehimeng Mar- 
cos sa pagkab-ot sa tinuod nga 
kalinaw sama sa pagpahunong sa 
militarisasyon sa kabanikanhan 
nga mihatag proteksyon sa mga 
neoliberal nga proyekto sa lang- 
yaw'ng kapitalista ug dagkung 
kumprador ug agalong yutaan. 

Gipanawagan usab sa NDF- 
Negros ang pagpagawas sa mga 
NDFP peace consultants ug mga 
binilanggong pulitikal. Tulo sa gi- 
ingong peace consultants ang gikan 
sa Negros, sila si Ka Frank Fer- 
nandez, Ka Cleofe Lagtapon ug 
Ka Ramon Patriarca. 

Ang pagbasura sa Anti-Ter- 
rorism Law, EO70 ug MO32, ug 
ang pagwagtang sa bansag sa CPP- 
NPA-NDPF isip “terorista” dili lang 
panawagan sa NDF-Negros kung 


| | 


dili sa daghang mga maki-kalinaw 
nga mga grupo ug indibidwal. 


Bogus nga amnestiya 

Samtang, gitawag sa Apoli- 
nario Gatmaitan Command-NPA 
Negros Island nga “bogus ug bi- 
nuang” ang programang amnes- 
tiya sa karong rehimeng Marcos 
sama sa “local peace efforts” nga 
gipanghambog sa AFP-Visayas 
Command. 

Matud kang Ka Maoche Le- 
gislador, tigpamaba sa AGC-NPA, 
ang nagpadayong kontra-rebolus- 
yon sa AFP sa kabanikanhan ug 
kasyudaran nagpamatuod sa pa- 
balik-balik nga kapakyasan sa 
pagpukan sa demokratikong rebo- 
lusyon sa katawhan nga nangu- 
nang gilunsad sa NPA. 

Gidugang niya, ang nag-inusa- 
rang paningkamot sa AFP mao 
ang paglapas sa tawhanong ka- 
tungod ug internasyunal nga maki- 
tawhanong balaud. Ang sige-sigeng 
pagyawyaw kalambigit sa ilang 
bersyon sa “kalinaw” mas nag- 
padayag nga sila mga kriminal ug 
kaaway sa gilupigan ug gipahi- 
muslan. 

Mga binilanggong pulitikal, 
suportado ang istoryahanay 
pangkalinaw 


NILUNSAD OG PUASA-PROTESTA ANG DILI moubos sa 
100 ka binilanggong pulitikal sa isla sa Negros niadtong 
Disyembre 10 aron ipadayag ang ilang suporta sa gi-anun- 
syong subling pagpadayon sa istoryahanay pangkalinaw 
tali sa GRP ug NDFP. 

Matud sa pahayag sa Kapatid-Negros, organisasyon sa 
mga pamilya ug higala sa mga binilanggong pulitikal, ang 
mga binilanggong pulitikal nanghinaut nga dihadiha 
maproseso ang mga butang nga makaayo sa istoryahanay 
pangkalinaw sama sa pagseguro nga ang tanang imbolbado 
sa istoryahanay mahataga'g garantiya sa ilang seguridad 
ug imunidad, ang hinanaling pagpagawoas sa dili moubos sa 
17 ka mga naprisong konsultant sa NDFP, ang walay kun- 
disyong pagpagawas sa dul-an 800 ka binilanggong pu- 
litikal sa tibuok nasud, ug ang pagwagtang sa bansag sa 
NDF ug mga tawo niini isip mga “terorista.” 

Gipanawagan usab nila sa gobyernong Marcos ang 
pagpagawas sa makitawhanong sukaranan sa mga ma- 
sakiton nga mga tigulang nga binilanggong pulitikal sama 
kanilang Ka Frank Fernndez, 75 anyos ug kanhing tig- 
pamaba sa NDF-Negros, ug Gerardo de la Peña, 84 anyos, 
nga parehong binilanggo karon sa National Bilibid Prison sa 
Metro Manila. 

Gipanawagan usab sa Kapatid-Negros ang pila ka re- 
porma sa bilangguan matud sa 2015 United Nations 
Standard Minimum Rules on the Treatment of Prisoners, 
ukon Nelson Mandela Rules, sama sa pagpahunong sa 
pisikal ug sikolohikal nga tortyur sa mga gidakop sa Army 
ug kapulisan nga mga akusado, ilabina sa wala pa gidala sa 
Bureau of Jail Management and Penology (BJMP), ug pag- 
pakita sa gidakop ug giwagtang nga mga akusado nga sila 
Lyngrace Marturillas, Renel de los Santos, Denald Mialen 
ug Deah Lopez, nga “missing” hangtod karon human gi- 
aresto sa mga elemento sa 94th IB ug 15th IB niadtong 
Abril 20 sa Hinigaran ug Setyembre 21 sa Sipalay City. 

Dugang pang gidemanda ang pagpataas sa matag-ad- 
law nga badyet sa pagkaon sa mga binilanggo, pagpataas 
sa matag-adlaw nga badyet sa ilang tambal ug ang pagsul- 
bad sa kaylap nga problema sa sobrang paghuot sa mga 
bilangguan. 

Katapusan nilang panawagan ang mainantigong paghusay 
sa mga kaso para malikayan ang dili angay nga pagdugay 
sa bilangguan, ug ang hingpit nga implementasyon sa BJMP 
sa Republic Act 7438 (balaud nga nagsaysay sa mga ka- 
tungod sa mga piniriso), lakip na ang mga batakang katungod 
sa mga binilanggo nga regular nga mokonsulta ug mabisita 
sa ilang abogado ug pamilya, ingon man sa ilang pari ug 
doktor, sa ilang kaugalingong pagpili. 


....e..e....,..e..e.ee.e..e..e..e..e..e............. 


2 ka mabdos, 
iligal nga gidakop 
sa 11th IB 


ILIGAL NGA GI-ARESTO SA MGA 
sakop sa 11th IB ug 705th Re- 
gional Mobile Force Battalion 
(RMFB)-7 ang duha ka mabdos 
nga hors de combat nga silang 
Janet Dela Fuente (Ka Aubrey), 28 
anyos, siyam ka bulan nga mab- 
dos, ug Jerlyn Cadileña (Ka Sarah), 
23 anyos, lima ka bulan nga mab- 
dos, niadtong Disyembre 18 sa 
buntag sa Sityo Katubahan, Brgy. 
Tayak, Siaton, Negros Orintal. Gi- 
pagawas sa giingong militar nga 
ni-”surender” ang duha. 

On medical leave sila Ka Aubrey 
ug Ka Sarah tungod mabdos sa 
dihang gidakop sa giingong militar. 
Nag-bleeding si Ka Sarah bunga sa 
iyang pagmabdos maong gipapa- 
huwoay siya uban kang Ka Aubrey. 

Saysay ni Ka Estrella Banag- 
banag, tigpamaba sa Rachelle Mae 
Palang Command-NPA Southeast 
Negros (RMPC-NPA) nga gituis sa 
11th IB ang kamatuorang iligal 
nga gidakop ug gideteni ang duha. 
Dugang pa ni Banagbanag nga, 
“angayang respetuhon ang ka- 
tungod sa duha ka mabdos ug dili 
ipresentar isip mga tropeyo sa mini 
nga kadaugan sa korap nga En- 
hanced Comprehensive Local In- 
tegration Program (E-CLIP) ug sa 
NTF-Elcac. Gikinahanglan silang pa- 
gawason ug dili pwedeng prisohon 
tungod sa ilang kahimtang.” 

Matud sa Protocol 1 sa 
Geneva Conventions, ang mga 
kaso sa mga mabdos, “...nga gi- 
aresto, gideteni o gibilanggo sa 
rason nga may kalambigitan sa 
armadong konplikto, kinahanglang 
hatagan og konsiderasyon uban na 
ang taas nga prayoridad (Artikulo 


76, parapo 2).” fP 

Kasumaran sa pagka-martir ni Ka Joma, gihandum 


MINGHALAD OG USA KA POETRY 
reading isip paghandum sa unang 
kasumaran sa pagka-martir ni Ka 
Jose Maria Sison niadtong Dis- 
yembre 16 ang tibuok rebolusyo- 
naryong pwersa sa isla sa Negros. 
Gibasa ang gihubad nga balak nga 
“Pag-abi abi sa dili ma-abi abi” 
ni Ka Joma ug gipagawas ang 


bidyo sa social media. 

Samtang, gilunsad usab ang 
subling pagpanumpa sa mga re- 
bolusyonaryong pwersa ug mga 
Pulang manggugubat sa Central 
ug Southwest Negros sa maong 
adlaw. Gipahigayon usab ang ko- 
lektibong pagtuon sa “Dili Mapu- 
kan ang Demokratikong Rebolus- 


yon sa Katawhan,” ang katapu- 
sang pahayag ni Ka Joma. 

Si Ka Joma ang nahimong 
tsirman sa subling gitukod nga 
Communist Party of the Philip- 
pines (CPP) niadtong Disyembre 
26, 1968. Namartir si Ka Joma 
niadtong Disyembre 16, 2022 
tungod sa sakit. AP 


Ispading 2023, pasidungog para kang 


Ka Ericson Acosta 


ANG IKATULONG EDISYON SA ISPADING, 
pangkulturang pamantalaan sa rebolusyonaryong 
kalihukan sa isla sa Negros, ang gipagawas ni- 
adtong Nobyembre 21 ug espesyal nga gipasi- 
dunggan si Kaubang Ericson Acosta o mas giila sa 
mga masang Negrosanon nga “Ka Fredo.” 

Si Ka Fredo usa ka bantug nga rebolusyonar- 
yong artista ug magbabalak sa nasud nga nihalad 
sa iyang kinabuhi sa isla sa Negros sa niaging 
Nobyembre 30, 2022. Siya sab ang usa sa tigduso 
aron mahimugso ang Ispading niadtong tuig 2020. 

Pila ka mga balak ug mga awit ni Ka Fredo 
ang gipili aron imantala niining edisyon sa Ispading 
kadungan ang ubang mga tampo sa mga talen- 
tadong mga rebolusyonaryong artistang pangkul- 
tura sa isla. 

Mingdugang usab og bag-ong seksyon para 
sa tampo sa mga binilanggong pulitikal. 

Samtang, para sa unang anibersaryo sa 
pagka-martir ni Ka Ericson Acosta, gipanawagan 
sa NDF-Negros ang pagduso sa Comprehensive 
Agreement On Social and Economic Reforms 
(CASER) draft sa NDFP ug paglunsad og mga 
diskusyon ilabina sa hut-ong mamumuo ug mag- 
uuma kalambigit sa repormang agraryo ug nasud- 
nong industriyalisasyon isip mga yaweng punto sa 
pagsulbad sa ugat-hinungdan sa armadong kon- 
plikto. 

Ang CASER nagsilbing kasingkasing ug kalag 
sa istoryahanay pangkalinaw tali sa NDFP ug 
GRP. Tumong sa CASER nga tapuson ang dunot 
nga alang-alang kolonyal ug alang-alang pyudal 
nga sistemang gidominahan sa mga dagkung 
kumprador ug agalong yutaan ug ang paghari sa 


PANGKULTURANG 
sang REBOLUSYONARYONG KAHUBLAGAN sa ISI 


www.negrosrevportal.wordpress.com 


imperyalistang US sa ekonomiya sa Pilipinas, in- 
gon man bungkagon ang kuyanap nga monopolyo 
sa yuta sa kabanikanhan pinaagi sa libreng pag- 
bahin-bahin sa yuta sa mga nagtikad. 

Ey IskULHAWS 


Ka Joma: 
Bantugang 
Komunistang 
Pilipino 


USA NA KA TUIG ANG milabay 
sukad mingtaliwan si Kaubang Jose 
Maria Sison, mas nailhan isip Ka 
Joma, niadtong Disyembre 16, 2022 
apan napatik na sa kinahiladman sa 
tanang rebolusyonaryong pwersa 
ang iyang dalaygong proletaryong 
rebolusyonaryong diwa, kinaad- 
man ug binuhatan. 

Si Ka Joma giisip nga usa sa 
mga pinakahait sa karong panahon 
sa pagsabot sa gamhanang rebo- 
lusyonaryong teoryang Marxismo- 
Leninismo-Maoismo (MLM). Napa- 
matud-an ang iyang kahait diha 
sa iyang mainantigong pag-ap- 
likar niini sa kongkretong kahim- 
tang sa katilingban ug rebolusyong 
Pilipino ingon man sa kalibutanong 
kahimtang ug rebolusyong pro- 
letaryo. Dili lamang kini mga sinu- 
lat sa mga teoryang naglutaw sa 
tubig apan hugot nga gigakus sa 
tanang rebolusyonaryong pwersa 
ug masa tungod nitakdo kini sa 
ilang mga rebolusyonaryong pa- 
ngandoy sa pagbag-o sa katiling- 
ban, sa ilang kinabuhi ug pangi- 
nabuhian. 

Napanday si Ka Joma taliwala 
sa hait nga panagbangi sa hut- 
ong. Gikan siya sa bantug nga 
pamilya sa mga hut-ong agalong 
yutaan sa Ilocos padulong sa im- 
pluwensya sa petiburgesya sa 


syudad sa dihang mitungha ug 
mingtrabaho sa Unibersidad sa 
Pilipinas sa Diliman. Iyang napa- 
ngibabawan ang dunot nga kinaiya 
ug impluwensya sa hut-ong nga 
iyang gigikanan ug mitumaw isip 
“prime mover” sa subling pag- 
duslit sa kalihukang masa sa 
dekada '60 human nga giguba sa 
mga rebisyunistang Lava ang ka- 
raang Partido ug Hukbong Ma- 
pagpalaya. 

Dili gyud makalimtan ang SND 
ukon Struggle for National Demo- 
cracy nga gisulat ni Ka Joma nga 
nagsilbing giya ug oryentasyon 
sa nagkadaiyang mga organisas- 
yon ug grupo nga nakigbisog 
batok sa rehimeng US-Marcos Sr 
subay sa linya sa nasudnong de- 
mokratikong rebolusyon. Tungod 
niini, namugna ang mga kun- 
disyon ug basehan aron subling 
tukuron ang Partido Komunista 
sa Pilipinas (PKP) niadtong Dis- 
yembre 26, 1968, diin si Ka Joma 
ang nagsilbing founding chairman, 
ug ang Bagong Hukbong Bayan 
(BHB) niadtong Marso 29, 1969. 

Kabahin sa proseso sa pag- 
pangandam ug subling pagtukod 
sa Partido, maisogon si Ka Joma 
sa pagpakigbangi sa mga rebisyu- 

Mahinungdanon hangtud karon 
ang daghang sinulat ni Ka Joma 
(sa iya nom de plume nga 
Amado Guerrero): 


e Tul-iron ang mga 
Kasaypanan ug Subling 
Tukuron ang Partido 
(dokumentong sumada sa 


karaang PKP) 


e Katilingban ug Rebolusyong 
Pilipino (dokumentong SICA sa 
Rebolusyong Pilipino) 


e Rebolusyonaryong Giya sa 
Reporma sa Yuta ug ang Giya 
sa Pagtukod sa 
Demokratikong Gobyerno sa 
Katawhan (dokumento sa 
pagtukod sa organo sa gahum 
pangpulitika) 


e Ang Atong mga Hinanaling 
Tahas (dokumentong sumada sa 
kalihukang masa ug pagtukod sa 
mga organisasyong masa sa 


kabanikanhan ug kasyudaran) 


e Mga Partikular nga Kinaiya 
sa atong Gubat sa Katawhan 
(aplikasyon sa estratehiya ug 
taktika sa malanatong gubat sa 
katawhan sa kongkretong 
kahimtang sa Pilipinas) 


.e.e......o....e..e..o.................c. 


Sa dekada “80, nahimong giya ang 
mga mahinungdanong sinulat pinaagi 
ni Ka Joma ilawom sa iyang nom de 
plume nga Armando Liwanag sa 
panahong mingtumaw ang 
pagkwestyon sa alang-alang kolonyal 
ug alang-alang pyudal nga pagtuki sa 
katilingbang Pilipino ug 
pagdistrungka sa gubat sa katawhan 
pinaagi sa wala nga linyang strategic 
counteroffensive (SCO) nga 
gipaundan sa insureksyunismong 


syudad ug adbenturismong militar: 


e Subling Palig-unon ang Atong 
mga Batakang Prinsipyo ug Tul- 
iron ang mga Kasaypanan 


e Mobarug para sa Sosyalismo 
batok sa Modernong Rebisyunismo 
(hait nga pagtuki sa nahitabo sa 
USSR ug China ug nahimong giya sab 
sa mga proletaryong rebolusyonaryong 
pakigbisog sa ubang nasud sa tibuok 
kalibutan hangtud karon) 


e Mga Update sa KRP pinaagi sa 
Pulitika ug Ekonomiya sa 
Pilipinas (nga anaa diha ang 
Mahitungod sa Moda sa Produksyon, 
Krisis ug Rebolusyong Pilipino ug ang 
Walay Kalitatibong Kausaban sa 
Kahimtang) 


.......c. 

nistang Lava ug paglutos sa 
Taruc-Sumulong nga mga ban- 
dido nga nagguba sa karaang 
Partido ug Hukbo. Mingpursige 
siya sa Unang Bantugang Kali- 
hukang Pagtul-id aron matukod 
ang PKP sa iwag sa tukmang 
linya sa MLM ug sa pangkinati- 
buk-ang linyang pangpulitika sa 
demokratikong rebolusyon sa ka- 
tawhan pinaagi sa malanatong 
gubat sa katawhan. Takdo usab 
kini sa mga paningkamot nilang 
Kaubang Mao sa pagpakigbangi 
sa mga modernong rebisyunis- 
tang naghari sa USSR (o Union 
of Soviet Socialist Republics) ug 
anam-anam nga nangibabaw sa 
sosyalistang China niining pa- 
nahona. 

Padayong nahimong lig-ong 
haligi sa rebolusyonaryong kali- 
hukan si Ka Joma sa dihang 
gilunsad sa PKP ang Ikaduhang 
Bantugang Kalihukang Pagtul-id 
niadtong 1992 sa dihang ang mo- 
dernong rebisyunismo subling na- 
ngibabaw sa PKP sa dekada 1980. 
Mao man kini ang panahon nga 
anaa sa estratehikong pagkapildi 
ang sosyalismo sa tibuok kalibu- 
tan tungod sa modernong rebis- 

yunistang pagpangibabaw sa kan- 
hing mga gamhanang sosyalis- 
tang nasud sama sa USSR ug 
China nga nag-impluwensya sa 
PKP. 

Hasta sa katapusan niyang 
gininhawa, anaa si Ka Joma 
taliwala sa paglunsad sa Ikatu- 
long Bantugang Kalihukang Pag- 
tul-id sa tibuok rebolusyonaryong 
pwersa gikan sa Ikaduhang Kong- 
reso sa PKP niadtong 2016 ba- 
tok sa nagtunhay'ng penomenon 
sa konserbatismo sa tibuok re- 
bolusyonaryong kalihukan. Bisan 
wala ang pisikal nga presensya 
ni Ka Joma, apan buhi sa gi- 
hapon ang iyang komunistang 
handumanan pinaagi sa daghan 
ug esensyal niyang mga sinulat 
nga gitibuok na sa 11 ka serye 
sa librong gi-ulohang Sison Reader 
Series. Gipagawas kini niadtong 
2021 sa paningkamot sa iyang 
kaupod nga kapikas nga si Ka 
Juliet De Lima. 

Usa ka dakung kawad-on 
ang pagtaliwan ni Ka Joma, apan 
sa pikas bahin usa ka dakung 
dungog para sa rebolusyon ug 
pumuluyong Pilipino nga nahi- 
mugso sa iyang sabakan ang usa 
ka pinakamaayong anak sa kati- 
lingban nga si Ka Joma. fF 

10 ka manggugubat, naka-gradwar sa BKP 


sa Central Negros 


TALIWALA SA KUSGANONG OPERASYONG MILI- 
TAR sa langkub sa larangang gerilya sa Central 
Negros, madinaugon nga napahigayon ang kon- 
sentradong pagtuon sa Batakang Kurso sa Partido 
(BKP) sulod sa lima ka adlaw sa ikaduhang semana 
sa Disyembre. 

Napulo sa mga Pulang manggugubat ang naka- 
gradwar sa giingong pagtuon. Matud ni Ka Gab, 
usa sa mga mitambong, “ang diskusyon sa Im- 
peryalismo maoy mihatag kaniya og kahayag nga 
minglugar sa kaugalingon kung nganong walay de- 
mokrasya ug kagawasan ang katawhang nahimutang 


sa third world countries” sama sa nasud Pilipi- 
nas.” 

Dugang pa gyud niya, iyang nakita pinaagi sa 
diskusyon sa Ekonomiya-Pangpulitika nga usa siya 
sa mga kabatan-onang gipahimuslan sa mga 
agalong yutaan sa mubo nga sweldo ug kulang sa 
benepisyo. “Kinahanglang kanunay ug padayon 
kitang motuon, dili mapul-an sa dugang pang 
pagpalig-on sa ideolohiya sa pag-atubang sa mas 
masibod pa nga pagsulong sa armadong pakig- 
bisog batok sa inutil, nagpa-antus ug korap nga 
rehimeng US-Marcos Jr." fP 


No to Jeepney Phaseout! 

Nagprotesta ang mga drayber ug gagmay'ng 
opereytor sa Bacolod City, Disyembre 15, sa pag- 
panguna sa Pagkakaisa ng mga Samahan ng Tsu- 
per at Opereytor Nationwaide (PISTON) aron 
suportahan ang nasudnong istrayk batok sa jeep- 
ney phaseout. 

Ang United Drivers and Operators Council 
(UNDOC)-Piston Negros ug Bacolod Alliance for 
Commuters, Operators and Drivers (BACOD)- 
Manibela nagdemanda sa pagpahunong sa jeepney 
phaseout tungod nagdala kini'g katapusan sa ilang 
panginabuhian. Gipanghimaraut usab kanila ang 
“franchise consolidation” nga sa esensya usa ka 
pagkamkam sa mga pribadong korporasyon sa 
sektor sa transportasyon. 

Kaniadtong Oktubre 23, gisaulog sa UNDOC- 
Piston Negros ang ilang ika-34 nga anibersaryo 
pinaagi sab sa pagprotesta sa pila ka mga terminal 
sa syudad sa Bacolod ug Talisay aron batukan ang 
jeepney phaseout ug pagpasaka sa presyo sa gaso- 
lina. 


Hunongon ang neoliberal nga mga pagpang- 
atake sa Negros! 

Gipangunahan sa Kilusang Magbubukid sa 
Pilipinas (KMP)-Negros ug National Federation of 
Sugar Workers (NFSW)-Negros ang usa ka 
martsa-protesta gikan Provincial Capitol Lagoon 
paingon sa Fountain Of Justice (FOJ) sa Bacolod 
City niadtong Oktubre 25, adlaw sa mga pesante. 
Bitbit sa mga grupo ang pagbatok sa mga neoliberal 
nga pagpang-atake sa Negros ug mga pag- 


panglapas sa tawhanong katungod, ilabina sa isyu sa 
reklasipikasyon sa kayutaan, ingon man ang pag- 
paningil kang Gob. Eugenio Lacson sa iyang papel 
isip amahan sa probinsya. Sa wala pa ang martsa- 
protesta, naglunsad og usa ka forum nga naghis- 
got sa mga neoliberal nga mga atake sa isla. 


Batukan ang neoliberal nga agresyon sa 
atong kadagatan! 

Nanawagan sa pagbatok sa tanang porma sa 
neoliberal nga agresyon sa kadagatan ang nagka- 
daiyang mga sektor sa pagpanguna sa Pam- 
bansang Lakas ng Kilusang Mamamalakaya ng 
Pilipinas (PAMALAKAYA)-Negros pinaagi sa pag- 
martsa gikan sa simbahan sa Iglesia Filipina In- 
dependiente (IFI) sa Bacolod City paingon sa FOJ 
niadtong Nobyembre 30, adlaw ni Andres Bonifa- 
cio. Pagkabuntag, milunsad usab og asembliya ang 
PAMALAKAYA-Negros sa IFI Church. 


Free Palestine! 

Nagpundok ang nagkadaiyang mga sektor, sa 
pagpanguna sa Negros tsapter sa College Editors 
Guild of the Philippines (CEGP), Kabataan Partylist, 
ug Rise for Education Alliance sa Fountain of 
Justice (FOJ) sa Bacolod City sa mismong adlaw ni 
Gat Andres Bonifacio, Nobyembre 30, aron ipakita 
ang pagpakighiusa sa katawhan sa Palestine tali- 
wala sa sitwasyon sa Gaza. Midagkut ang mga 
mitambong og kandila ug gikundenar ang kadaut 
nga gidala sa imperyalismong US sa Pilipinas ug 
Palestine. 

3 ka sundalo, patay sa engkwentro sa Samar 


PATAY ANG TULO KA TROPA sa 
20th IB sa engkwentro tali sa 
maong militar ug NPA-Northern 
Samar (Rodante Urtal Command) 
sa Brgy. San Miguel, Las Navas, 
Northern Samar niadtong Nob- 
yembre 23. Nag-operasyon ang 
mga sundalo sa pasangil nga 
moresponde sa epekto sa bagyo 
ug pagbaha sa maong lugar. 
Matud kang Ka Amado Pe- 
sante, tigpamaba sa NPA-North- 
ern Samar, “sukwahi sa mga pa- 
hayag nga nagkapuliki ang mga 


tropa sa 803rd IBde sa pagres- 
ponde sa lapad nga pagbaha, 
mas daghang tropa sa kaaway 
ang nadeploy sa dagkung mga 
focused military operation sa 
mga utlanan sa bukirang bahin 
sa Catubig ug Las Navas ug sa 
mga lungsod sa Pacific, tanan sa 
Northern Samar." 

Samtang sa mao gihapong 
petsa, milunsad 0g silent 21-gun 
salute ang NPA ug ang tibuok 
rebolusyonaryong pwersa sa 
Eastern Visayas isip paghatag 


pasidungog sa unom ka Pulang 
manggugubat nga namartir sa 
pagpangbomba sa 8th ID sa Brgy. 
Imelda, Las Navas, Northern 
Samar. 

Mahinumduman nga brutal 
nga gipatay sila Ka Helenita Para- 
dalis (Ka Elay), Ka Gil Giray (Ka 
Biboy), Ka “Mamoy” Sablan, Ka 
Mela, Ka Mike ug Ka Joshua sa 
50 ka higayon nga pagpamomba 
sa militar niadtong Nobyembre 
23, 2022 sa maong lugar. fF 

PPs Day 

Niadtong Disyembre 4, 44 ka 
mga political prisoner sa Negros 
Occidental District Jail (NODJ) 
sa Bago City uban ang ilang mga 
pamilya, higala ug pila ka mga 
bisita ang mitambong sa usa ka 
misa nga gisaulog ni Bishop Ge- 
rardo Alminaza para sa paghan- 
dum sa Political Prisoners Day. 
Sa usa ka programa, minghatag 
0g mensahe sa pagpakighiusa ang 
mga pamilya ug bisita. Aduna sab 
mga dula ug kultural nga pa- 
sundayag nga gi-andam sa mga 
political prisoners ug mga bisita. 


Bungkagon ang NTF-Elcac! 
Nag-uban ang mga mag-uuma 
ug kabus nga taga-dakbayan sa 
Negros para sa pagsumiter sa pe- 
tisyong nanawagan sa pagbung- 
kag sa NTF-Elcac sa Commission 
on Human Rights (CHR)-Bacolod 
niadtong Disyembre 7. Nakatigom 


0g sobra 1,500 ka pirma gikan sa 
nagkalain-laing mga komunidad 
sa mga mag-uuma ug kabus nga 
taga-dakbayan ang maong petis- 
yon. Matud sa petisyon, ang kay- 
lap nga pagpamatay, harassment 
ug pugos nga pagpa-surender sa 
Negros ang binuhatan sa NTF- 
Elcac. 

Nakig-dayalogo sab ang grupo 
sa Human Rights Advocates 
Negros (HRAN) kauban ang mga 
lider sa KMP-Negros kang CHR 
Officer-in-charge Vincent Parra 
sa CHR subregional office. Gi- 
hagit sa mga lider ang CHR nga 
magpahigayon og independyen- 
teng imbestigasyon mahitungod 
sa nagsunod-sunod nga mga pag- 
pamatay sa Negros, kabahin na 
niini ang karon lamang nga pag- 
patay sa usa ka mag-uuma sa 
Binalbagan. 


Iduso ang Katungod sa 
Katawhan! 

Nag-caravan ang nagkalain- 
laing mga grupo gikan sa norte ug 


sur nga bahin sa Negros paingon 
sa Bacolod City niadtong Disyem- 
bre 10 aron ikomemorar ang ika-75 
nga anibersaryo sa Pangkalibuta- 
nong Adlaw sa Tawhanong Ka- 
tungod. 

Gipangunahan sa One Negros 
Ecumenical Council (ONE-C) ug 
HRAN ang usa ka protest pro- 
cession nga may lima ka istas- 
yong nagrepresentar sa panumpa 
nga iduso ang hustisya, kalinaw 
ug integridad sa minugna. Gi- 
kundenar nila ang de facto mar- 
tial law sa Negros, ang nagkalain- 
laing mga pagpanglapas sa taw- 
hanong katungod sa isla sa su- 
lod sa usa ka tuig ni Ferdinand 
Marcos Jr. Gipanawagan usab ang 
pagwagtang sa NTF-Elcac ug ang 
pagbalik sa istoryahanay pang- 
kalinaw. 

Kaniadtong Disyembre 9, nag- 
lunsad og human rights forum 
ang HRAN sa DOLE Building sa 
Bacolod City nga gitambungon sa 
nagkalain-laing mga sektor. fP 

300 estudyante, nag-walk out sa Cebu 


ARON MOPROTESTA BATOK SA PAG-IBAN sa badyet sa mga 
pangpublikong unibersidad, pagtaas sa bayranan sa mga pri- 
badong eskwelahan, pagpamig-ot sa estado, ug mga neoliberal 
nga palisiya ilawom sa administrasyong Marcos, nag-walk out (o 
nigawas sa ilang mga klase) niadtong Nobyembre 21 ang sobra 
300 ka estudyante gikan sa nagkalain-laing mga unibersidad sa 
Cebu City ug nagtigom sila sa Fuente Osmeña Circle sa syudad. 

Ang mga estudyante naggikan sa University of the Philip- 
pines-Cebu, University of San Carlos, Cebu Normal University, 
Southwestern University, University of San Jose-Recoletos, ug 
Cebu Institute of Technology-University. 

Misalmot usab sa protesta ang uban pang mga sektor ug 
grupo sama sa mga tigbaligya sa Old Carbon Market ug mga 
drayber sa dyip nga mipadayag usab sa ilang pagbatok sa moder- 
nisasyon sa Carbon Market ug Jeepney Modernization Program 
nga naghulga sa ilang tagsa-tagsa ka mga panginabuhian. 

Samtang, gidakop ang mga sakop sa Casia Matab-ang Residence 
Association (CAMARA), usa ka organisasyon sa mga kabus nga 
taga-dakbayan, nga sila si Marjhun Amoroto, Belt Sasar, Julito 
Pedillon ug Crisanto Gabutan, uban si Howell Villacrucis, Secretary- 
General sa AMA Sugbo-KMU, Kei Galon, tsirman sa Anakbayan- 
Cebu, ug Deviemar Opo, sakop sa Anakbayan Lapu-Lapu, ni- 
adtong Nobyembre 28 ug 29 nga may kalambigitan sa iligal nga 
demolisyon sa Sityo Casia, Brgy. Bangkal, Lapu-Lapu City sa 
Cebu. 

Gireklamo sa mga residente ang kalit lang nga pag-abot sa 
sobra 30 ka mga sakop sa Special Weapons and Tactics (PNP- 
SWAT), ug demolition team bisan wala silay nadawat nga demoli- 
tion order o notice to vacate. 

Matud sa CAMARA ug sa Nagkahiusang Kabus sa Lapu-Lapu 
(NAKALAP), nakasinati sa grabeng troma ang mga bata, tigulang 
ug kababayen-an sa pagpalayas kanila, ilabina sa dihang gikastigo 
ug gitionan sa kapulisan ang mga residenteng nagkwestyon ug 
nagbabag sa demolisyon. Human sa iligal nga demolisyon, 39 ka 
panimalay ang naguba. 

Bisag nakagawas na, nag-atubang pa gihapon og mga kasong 
Alarms and Scandals, ug Simple Disobedience ang mga iligal nga 
gidakop. Gipanawagan karon ang pagbawi sa mga kaso batok sa 
gitawag nga Bangkal7 ug pagpahunong sa mga pagpang-atake sa 
mga kabus nga taga-dakbayan ug mga tig-panalipod sa tawhanong 


katungod. PF 


Mga protesta sa 
HR Day sa Cebu 
ug Panay 


NAGLUNSAD OG PROTESTA 
ANG MGA progresibong grupo 
sa Panay ug Cebu niadtong 
Disyembre 10 para sa kasu- 
maran sa ika-75 nga aniber- 
saryo sa International Human 
Rights Day. 

Sa Cebu, gipangulohan sa 
Karapatan Central Visayas ug 
BAYAN Central Visayas ang 
mobilisasyon sa Osmefia Bou- 
levard, Cebu City. Sa Panay, 
nagpundok sa atubangan sa 
Iloilo Provincial Capitol, Iloilo 
ug sa atubangan sa Roxas 
City Cathedral, Roxas City, 
Capiz ang mga nagkalain-la- 
ing grupo lakip na ang mga 
tawong simbahan. 

Ilang gidemanda ang hus- 
tisya para sa mga mag-uuma 
nga gipamatay ubos sa rehi- 
meng US-Marcos-Duterte lakip 
na ang uban pang mga bik- 
tima sa pagpanglapas sa taw- 
hanong katungod ug inter- 
nasyunal nga makitawhanong 
balaud, ug pagbasura sa Anti- 
Terror Law. Lakip sa ilang 
gisinggit mao ang tinuod nga 
reporma sa yuta ug ang 
paghatag og subsidyo sa mga 
mag-uuma, pagtuboy sa ka- 
tungod ug kaayuhan sa mga 
estudyante, ang dili pag- 
phaseout sa mga tradisyunal 
nga dyip, pagpaubos sa presyo 
sa palaliton ug uban pa. 

Ila sab nga gipanawagan 
ang pagbalik sa istoryahanay 
pangkalinaw tali sa GRP ug 
NDFP aron mahatagan og ka- 
sulbaran ang ugat hinungdan 
sa armadong konplikto. AP 

Buhi nga pamatuod sa kawalay hustisya 


Kahimtang ug pakigbisog sa mga poldets sa Negros 


NIADTONG DISYEMBRE 10--SA 
IKA-75 nga anibersaryo sa In- 
ternasyunal nga Adlaw sa Taw- 
hanong Katungod--naglunsad ang 
100 ka mga detenidong pulitikal 
(o poldets) sa Negros og lain na 
sab nga 24-oras nga pagpuasa. 
Mao kini ang ilang ikatulong ti- 
buok-islang kolektibong aksyon 
niining tuig 2023. Dagway kini 
sa ilang pagsuporta sa bag-o 
lang nabaniog nga subling pag- 
abli sa istoryahanay pangkalinaw 
tali sa gobyernong nagbase-sa- 
Manila ug sa gobyernong-nag- 
base-sa-kabukiran nga girepresen- 
tahan sa rebolusyonaryong NDF. 
Pagpaduso sab kini sa panawagan 
sa lain-laing mga organisasyon 
sa tawhanong katungod ug grupo 
sa Simbahan nga buhian na ang 
tanang mga poldets sa nasud. 

Sa pagkakaron, adunay dul- 
an 800 ka poldets sa tibuok 
Pilipinas, kung diin 17% o 134 
ang natanggong sa lain-laing mga 
prisohan sa isla sa Negros. Wala 
pay labot ang pila pa ka mga 
Negrosanong poldets nga gipang- 
priso sa Metro Manila, Leyte, 
Cebu ug Bohol. Adunay 72 ka 
poldets sa Negros Occidental, 
samtang 62 ang anaa sa Negros 
Oriental. Niini, dili mominos sa 
22 ang mga kababayen-an. 

Sama sa ubang mga rehiyon 
sa nasud, mayorya sa mga pol- 
dets sa Negros mga ligal nga 
aktibista o sakop sa mga dayag 
nga kapunongan sa mag-uuma 
ug mamumuo, mamumuo sa ka- 
tubhan, kabatan-onan, kababayen- 
an ug uban pang sektor nga gilutos 
sa reaksyonaryong gobyerno tu- 
ngod sa ilang pursigidong akti- 
bismo sa kadalanan, pag-organisa 
sa mga komunidad sa kabanikan- 
han ug kasyudaran, o yanong pag- 
salmot sa ligal demokratikong 
kalihokan. 


Gawas nila, aduna sab mga 
poldets nga gipangdakop tungod 
gidudahan nga mga lider o sakop 
sa mga rebolusyonaryong tinagong 
grupo sa CPP ug NDF, o kaha, gi- 
aligar nga mga kadre ug mang- 
gugubat sa armadong pundok sa 
NPA. 

Ang mga poldets maoy buhi 
ug dili-malalis nga pamatuod sa 
kawalay hustisya, kagawasan ug 
demokrasya sa katilingbang Pilipin- 
hon. Gimugna, gigamit ug dugang 
pang gipalig-on ang mga malu- 
pigong balaud, ang reaksyonar- 
yong hukmanan, ang mga ahensya 
ug prisohan, ug ang mersenar- 
yong AFP ug PNP, aron gukdon, 
pasakitan ug silotan ang misupak 
sa nagkagrabing hut-onganong 
pagpahimulos ug pagpanglupig sa 
mga dagkung kumprador-burgesya 
ug agalong yutaan. Ilabina ka- 
ron--niining panahon sa NTF-EI- 
cac--hingpit nga pasismo ang 
tubag sa reaksyonaryong estado 
taliwala sa nagapadayong pro- 
testa ug rebolusyon sa atong 
katilingban. 

Ang unang mga adlaw sa 
pagkadakop ug pagkapriso sa mga 
poldets--kung diin ang kasagarang 
naggunit kanila mao pa ang Army 
ug PNP--mao ang panahon nga 
dayag ug tanang-bahin nga giya- 
tak-yatakan ang kadaghanan sa 
ilang mga tawhanong katungod. 
Wala sila gibasahan sa ilang 
"Miranda rights," o sa ilang mga 
batakang katungod nga mag- 
pakahilom, ilabi pa nga gamiton 
batok kanila ang tanan nilang 
isulti, ug sa ilang katungod nga 
magpakitabang sa abogado nga 
ilang gipili, ug sa ilang mga mi- 
nahal sa kinabuhi. Gipailawom sila 
sa mga interogasyon nga nagtu- 
mong sa pagkuha og mga im- 
pormasyon nga nagduot sa ilang 
kaugalingon ug sa ilang kauba- 


nan, pamilya ug kahigalaan. Gi- 
himo kini pinaagi sa gitawag nga 
soft tactics (o pagpangdani) ug 
samot na, sa hard tactics (o 
paggamit og tortyur). 

Human ang naandang pama- 
agi sa kaaway nga diha-dihang 
pagtanum og hinimo-himong "ebi- 
densya" batok sa mga poldets 
(sama sa mga armas ug gra- 
nada), kasagarang mosunod na 
dayon ang paggamit sa kaaway 
sa giingong soft tactics. Lakip 
niini ang pagpatuo nga dili sila 
kasuhan bisan pa sa kuno mga 
ebidensyang nakuha gikan sa ilaha, 
kung hingpit nga mosunod sa 
kamandoan sa kaaway. Dayon, 
ang pagtanyag kanila og kwarta, 
panginabuhian ug scholarship, aron 
mapasayon kuno ang ilang pag- 
balik sa "sabakan sa balaud." 
Aduna pa kunoy madawat nilang 
ganti kung motabang sila sa "pag- 
nyutralisa" (buot ipasabot, ang 
pagpabali, pagpadakop o pag- 
papusil-patay) sa mga ligal nga 
aktibista ug armadong rebolus- 
yonaryo nga gipangita sa reaksyo- 
naryong estado. Dinhi, klaro nga 
gigamit sa kaaway ang binurgis 
nga pamaagi--ang pagkamakina- 
ugalingon ug pagka-indibidwa- 
lista--batok sa mga aktibista ug 
rebolusyonaryo, aron talikdan ang 
ilang gipanumpaan nga pag-alagad 
sa katawhan, kinabuhi man ang 
ihalad. 

Ug unya, anaa ang giingong 
hard tactics, ilabina kung bisan 
pa sa mga pagpangdani, wala gi- 
hapon magpailad ang mga pol- 
dets sa mga Army ug PNP nga 
nidakop kanila. 

Niining mga higayona, na- 
kasinati ang mga poldet sa lain- 
laing porma sa pisikal nga tor- 
tyur. Dihay gipahiran ang nawong 

ug uban pang bahin sa lawas og 
pinusa nga sili. Dihay gibutan- 
gan og bala ang gingi sa mga 
tudlo, ayha gikumot ang kamot. 
Dihay gikulata, gipaantus usab 
sa pila ka higayon nga pagkury- 
ente sa mga tiil samtang gib- 
inaklid. Dihay gitabunan og 
sinina ang ulo samtang balik-ba- 
lik nga giyab-an og tubig ang 
nawong, nga daw gilumsan. Di- 
hay giputos sa plastik ang tibuok 
ulo, hangtod kini magkapa-kapa 
ug dili na makaginhawa. Ang 
kadaghanan--lakip ang mga 
kababayen-an—nakaagi sab og 
mga tamparos, sumbag, patid, 
pag-buttstroke ug uban pang 
pagpangabuso. 

Gikumbina kini sa paggamit 
og sikolohikal nga tortyur, o mga 
pagpanghudlat ug pagpanghad- 
lok. Ang labing grabi niini mao 
ang pagpanghulga nga i-missing 
sila, sama sa gihimo sa kaaway 
nilang Iver Larit ug Lyngrace 
Marturillas ug mga susama 
nilang wala na mahibaw-an kung 
naunsa na karon. Ug kining mga 
pagpanghadlok, gihimo dili lang 


nilang mga dinakpan, kundili sa 
ila sab nga mga pamilya, kauba- 
nan, mga masa ug kahigalaan. 
Sa ingon aning mga kahimtanga, 
masukod ang kinutuban sa kaan- 
daman sa mga aktibista ug rebo- 
lusyonaryo sa ilang pag-alagad 
sa katawhang linupigan. 

Kining mga porma sa kapin- 
tasan, dili-makitawhanon o maka- 
ulaw nga pagtratar sa mga pol- 
det nga pareho ra nga gisilotan 
na sila bisan wala pa man gani 
mapirmi kung insakto ba nga pa- 
sakaan sila og sumbong ug priso- 
hon. Gihimo kini bisan og wala 
pa sila moagi sa reaksyonaryong 
proseso sa hustisya ug mataral 
sa reaksyonaryong hukmanan. 

Labaw pa, gilapas sa merse- 
naryong AFP ug PNP ang ila mis- 
mong kaugalingong regulasyon 
kalabot sa mga konstitusyonal nga 
katungod sa tanang katawhan 
(nga nasulod sa Batakang Balaud 
sa reaksyunaryong estado), ug sa 
mga katungod usab nga statutory 
(o subay sa partikular nga mga 
balaud ubos sa reaksyunaryong 
sistema sa hustisya, sama sa 
Republic Act 7438 o Balaud 
Kalabot sa Pila ka Katungod sa 


mga Gipangdakop). 

Labaw pa, wala kini nagtamod 
sa tawhanong katungod nga maoy 
lig-ong sumbanan sa pagtunhay 
sa modernong kanasuran sa kali- 
butan (o mga katungod nga na- 
nukad sa 1948 Universal Declara- 
tion of Human Rights ug uban 
pang mga lagda sa United Na- 
tions). Nagabayolar kini sa in- 
ternasyunal nga makitawhanong 
balaud (o international humani- 
tarian law), nga nagplastar sa mga 
katungod ug katungdanan sa mga 
armadong pwersa ug sibilyan subay 
sa 1949 Geneva Conventions, 
nga nag-ila sa mga nangadak- 
pang manggugubat ug hors de 
combat isip mga prisoners of 
war. Naglapas usab kini sa mga 
mahinungdanong kasabutan nga 
produkto sa istoryahanay pang- 
kalinaw, sama sa 1998 GRP-NDFP 
Comprehensive Agreement on 
Respect for Human Rights and 
International Humanitarian Law 
(CARHRIHL). 


(Sa sunod nga isyu--ang 
kahimtang sa mga poldets 
samtang gipriso) 

5 Pulang Saludo! 


sa Central Negros 


Mga maisog nga rebolusyonaryong martir 


GIHANDURAW KANATO NIINING ARTIKULO ANG namartir nga mga Pulang manggugubat gikan sa 
Leonardo Panaligan Command-New People's Army Central Negros Guerrilla Front (LPC-NPA). Nagdaku 
sa rebolusyonaryong pamilya, mas gipataas nila ang ilang kaamguhan pinaagi sa pagsalmot sa 
armadong pakigbisog. Tibuok kasingkasing nga gidawat ang hagit sa pag-alagad sa masang linupigan ug 


gipahimuslan hangtud sa ilang katapusang gininhawa. 


Ka Max 

Natawo si Ka Max (Marlo Albino) sa Sityo 
Tuko, Brgy. Trinidad, Guihulngan City, Negros 
Oriental niadtong 1981. Ika-upat siya nga anak ug 
bugtong lalaki sa pito ka managsuon. Naggikan 
siya sa rebolusyonaryong pamilya sa hut-ong nga 
tunga sa tunga-tungang mag-uuma. Grade 2 ang 
iyang nahuman apan bisan pa man, naningkamot 
siya nga makahibalong mosulat ug mobasa. 

Buotan, hilumon ug kugihan si Ka Max. 
Responsable sa balay ug imbolbado sa produksyon 
sa uma. Sa panahon sa Oplan Sauron niadtong 
Disyembre 2018, usa siya sa giinitan sa mga tropa 
sa 62nd IB. Tungod niini, nagdesisyon siya nga 
mopasakop sa NPA. 

Aktibo si Ka Max sa mga rebolusyonaryong 
gimbuhaton. Pinalangga siya sa masa ug sa mga 
kauban. Sakop siya sa Komiteng Tigpatuman sa 
Party Branch (KTPB) ug nagsilbing medikal opiser 
sa iskwad. 

Wala gibuhian ni Ka Max ang iyang armas sa 
pag-atubang sa pasistang 62nd IB sa engwkentro 
niadtong Oktubre 29, 2022 sa Sityo Elijan, Brgy. 
Buenavista, Guihulngan City, hangtud nga nahimong 
martir sa edad nga 42 anyos. 


Ka Miguel 

Tumandoek si Ka Miguel (Anthony Curson), 22 
anyos, sa Sityo Natuling, Brgy. Budlasan, Canlaon 
City, Negros Oriental. Pinalanggang anak sa pa- 
milyang kabus nga mag-uuma. Kugihan siya nga 
misalmot sa produksyon. Kung walay klase, nag- 
trabaho sab para makatabang sa pamilya. 

Nahimong sakop sa Kabataang Makabayan (KM) 
si Ka Miguel niadtong 2016 ug aktibo sa mga 
gimbuhatong pang-organisa ug kultural sa ilang 
baryo. Usa sab siya ka biktima sa red-tagging sa 
panahon sa Oplan Sauron niadtong Disyembre 
2018. 

Tuig 2020, nagdesisyon si Ka Miguel nga mo- 
pultaym sa NPA. Dasig siya sa mga pagtuon ug 


walay pag-duhaduhang mipasakop sa Partido. 
Nagsilbi siyang Food and Logistics Officer (FLO) 
ug adunay panahon nga medikal opiser sa platoon 
expansion unit. 

Samtang nag-medical leave si Ka Miguel 
tungod sa deperensya sa kidney, brutal siya nga 
gipusil-patay sa mga sakop sa 62nd IB sa Sityo 
Malatanglad, Brgy. Budlasan, Canlaon City 
niadtong Abril 28. 


Ka Kris ug Ka Marnie 

Si Ka Kris (Cristito Nelles Jr), 25 anyos, 
natawo niadtong Disyembre 4, 1997 sa Sityo 
Amumuyong, Brgy. Trinidad, Guihulngan City. 
Ikatulo siya sa 13 ka managsuon. Naggikan sa 
hut-ong nga taas sa tunga-tungang mag-uuma. 
Impluwensyado ang pamilya ni Ka Kris sa 
rebolusyonaryong kalihukan. 

Grade 9 ang nakab-ot nga edukasyon ni Ka 
Kris sa burges nga tulunghaan. Nihunong sa pag- 
tuon tungod gusto niyang mopasakop sa NPA. 
Human sa tulo ka bulang integrasyon sa NPA, nag- 
komit siya nga mo-pultaym niadtong Setyembre 
2017, 

Tuig 2018 nahimong sakop sa komite sa 
larangan (KL), nagsilbi siya isip political instructor 
sa platun. May panahon usab nga mibarug nga 
platun kumander. Maayo sa linyang masa si Ka 
Kris hinungdan nga suod kaniya ang mga kauban 
ug masa. 

Natawo si Ka Marnie (Rolly Benero), 22 anyos, 
niadtong Enero 15, 2001 sa Sityo Columbia, Brgy. 
Trinidad, Guihulngan City. Bugtong siyang lalaki 
ug ika-upat sa lima ka managsuon. Naggikan sa 
hut-ong nga kabus nga mag-uuma ug nagdaku 
siya sa usa ka rebolusyonaryong pamilya. 

Tuig 2018, mas nikusog pa ang kalihukang 
kabatan-onan ug kultural. Nahimo siyang sakop sa 
KM sa ilang lugar. Tungod wala naka-eskwela, 

gipakamaayo niyang mopasakop sa NPA aron sum- 
payan ang pakigbisog niadto sa iyang mga ginikanan. 

Padayon siyang nagtuon sa mga rebolusyonaryong 
prinsipyo ug gi-aplikar sa aktwal nga sitwasyon. Na- 
himong maayo siya sa militar nga aspeto ug gitakda 
isip iskwad lider. Nahimong sakop sa KL niadtong 
2021 ug subling gitakda sa expansion area. Daku 
ang iyang tampo sa integradong gimbuhaton sa 
larangang gerilya. 

Na-martir si Ka Kris ug Ka Marnie sa eng- 
kwentro tali sa LPC-NPA ug sa mga sakop sa 16th 
Scout Ranger Company niadtong Mayo 20, sa Sityo 
Amumuyong, Brgy. Trinidad, Guihulngan City. 


Ka Ryan ug Ka Dagger 

Gikan sa kabus nga mag-uuma si Ka Ryan 
(Julwar Lobiano), 19 anyos. Natawo siya niadtong 
Hunyo 4, 2004 sa Brgy. Sandayao, Guihulngan 
City ug ika-unom sa siyam ka managsuon. Sa bata 
pang edad, nitabang na siya sa produksyon human 
namatay ang iyang amahan. Grade 2 ang iyang 
natapos sa pag-eskwela. Hilumon, buotan ug 
hingatawa ang iyang kinaiya. 

Impluwensyado sa rebolusyonaryong kalihukan 
ang pamilya ni Ka Ryan. Sakop siya sa KM ug 
nitabang sa pag-organisa sa mga kabatan-onan 
ug mga mag-uuma sa ilang lugar. 

Nagdesisyon si Ka Ryan nga mo-pultaym sa NPA 
niadtong Agosto 2022. Kugihan nga mipatuman sa 
iyang tahas nga gitakda sa Partido. Nahimo siyang 
katimbang nga FLO sa iskwad. Suod siya sa mga 
kauban ug masa. 


Si Ka Dagger (Alvin Bayno), 19 anyos, natawo 
sa Sityo Caliban, Brgy. Banog-banog, Isabela, 
Negros Occidental niadtong Abril 28, 2004 ug 
ikatulo sa walo ka managsuon. Naggikan sa hut- 
ong nga kabus nga mag-uuma. 

Grade 7 ang nakab-ot niya sa burgis nga 
eskwelahan. Nahimong construction worker sa 
Bacolod City sa menor de edad pa apan tungod sa 
kamubo sa sweldo, nibalik siya sa ilang lugar ug 
nanguma. 

Kasagarang maabot sa NPA ang ilang lugar 
gikan pa niadto hangtud karon ug diha siya nalam- 
bigitan sa rebolusyonaryong kalihukan. Mipasakop 
siya sa NPA niadtong Pebrero niining tuiga ug 
nahimong kandidatong sakop sa Partido. Buotan 
ug kugihan nga kauban si Ka Dagger. Wala siya 
nag-duhaduha sa trabaho ug tahas. 

Nahimong kaswalti sila Ka Ryan ug Ka Dagger 
sa nahitabong engkwentro kaniadtong Mayo 20 tali 
sa LPC-NPA ug 62nd IB sa Sityo Napiluan, Brgy. 
Quintin Remo, Moises Padilla, Negros Occidental. 
Sa ikatulong hugna sa gubat na-martir si Ka Ryan 
samtang gitiwasan sa mga tropa sa 62nd IB ang 
samarong si Ka Dagger. 


Ka Bryan 

Gikan sa kabus nga mag-uuma si Ka Bryan 
(Marvic Ebarle). Natawo sa Sityo Bungao, Brgy. 
Trinidad, Guihulngan City ug nakahuman sa 
elementarya. Gipadaku si Ka Bryan sa iyang mga 
ginikanan sa pagpalangga. 

Napanday ang pamilya ni Ka Bryan sa rebo- 
lusyonaryong kalihukan ilabina sa panahon sa 
kontra-pyudal nga pakigbisog batok sa despo- 
tikong agalong yutaan sa ilang lugar kaniadtong 
2005. Nasakop siya sa KM ug tuig 2002 sa dihang 
nag-desisyon nga mo-pultaym sa NPA. Para 
kaniya, dili molahutay ang nakab-ot nga mga 
kadaugan sa pagpanalipod sa yuta kuyog sa masa 
kung wala ang Partido ug NPA nga mangulo sa 
tibuok rebolusyonaryong han-ay. 

Seryoso, hinu-on ug manggi-alamon si Ka Bryan. 
Maayo siya sa gimbuhatong medikal, kultural ug 
maayo sa linyang masa rason nga pinalangga siya 
sa mga masa. Nahimo siyang tim lider, iskwad 
lider ug responsableng opisyal sa platung gerilya. 

Naka-medical leave si Ka Bryan sa dihang 
tinuyong gipatay sa mga tropang 62nd IB sa 
dihang kalit nga girakrakan uban ang usa ka mag- 
uuma samtang nagbantay sila og motor nga 
masakyan sa Sityo Balunggay, Brgy. Montilla, 
Moises Padilla niadtong Hulyo 20. fP 

Unsa ang ulcer? 


O, Tambag Medikal 


Ang ulcer mao ang kasagarang sakit sa tawo tungod sa dili insaktong pagkaon o dili insaktong oras sa 
kaon. Kung walay unod ang tiyan, walay galingon ang estomago. Ang estomago maoy responsable sa 
paggaling o pagtunaw sa mga pagkaon nga nisulod sa tiyan. Walay hunong kini sa pagtrabaho, sige-sige 
ang iyang paggaling. Tungod wala may tunawon ang tiyan, anam-anam nga gibag-id sa estomago ang 


gamay'ng tinae hangtod masamaran. 


Kining sakita gikinahanglang matambalan sa sayo pa aron dili mograbe ug para malikayan ang 


cancer sa estomago. 


Hinungdan sa Ulcer 

Kanunay'ng mapasaran sa kaon, sobrang 
pagpanigarilyo:, sobrang pag-inom og ilimnong 
makahubog, kape, juice ug softdrinks, pagkaon 
nga aslum, pagkaon og mga junk food ug 
mantikaong pagkaon, grabe patimplahon og 
betsin, sobrang tensyon ug uban pa. 


Mga sintomas 

° Sakit ang kuto-kuto, permi gasul-ab ang tiyan 
ilabina kung mapasaran sa kaon 

e Usahay sakit ang ulo, permi galuod ang kuto- 
kuto 

e Mosuka og laway, sige og dug-ab og aslum, 
taud-taud rang gigutom 

e Kung grabe na, adunay dugo nga uban sa 
pagkalibang o pagsuka 


Pamaagi sa pag-atiman 

e Pakaunon og lugaw ilabina kung ga-atake ang 
sakit 

e Paimnon og lanot sa linung-ag nga kan-on 

- Taud-taud pakan-on ilabina kung gigutom 

e Mas maayo tagdyutay lang ang kan-on aron dili 
makalitan ang tiyan 

e Mas maayo, lima o unom ka beses nga 
ginagmay'ng kaon imbes nga tulo ka beses nga 
daghang gikaon 

e Paimnon og tubig (walo kutob 12 ka baso kada 
adlaw) 

e Likayang mokaon og sobra ka init o sobra ka 
bugnaw nga pagkaon 


Pamaagi sa Pagtambal 

Herbal : Hugasan og maayo sa dili pa gamiton 

e Dulaw-mokuha og lab-as nga unod sa dulaw. 
Lubkon o lidgiron, ug ipainom ang duga. Pwede 
himuong powder ang dulaw. Ibutang sa init nga 
tubig o kan-on diretso ang usa ka kutsarang 
powder. 


e Hilaw nga turdan nga saging- hiwaon og nipis ug 
ibulad sa init. Kung uga na, lubkon hangtod ma- 
powder. Mobutang og usa o duha ka kutsara nga 
powder sa init nga tubig ug imnon. 

e Gabon- mokuha bisan asa nga bahin sa lawas sa 
gabon. Lagaon sulod sa 15 minutos. Mo-inom og 
usa ka baso nga linaga, tulo ka beses sa usa ka 
adlaw. 


Western nga tambal o tableta — mo-inom og 
antacid sa wala pay kaon o human mokaon. Mo- 
inom kung gikinahanglan. Para sa mas isog nga 
tambal, ikonsulta sa doktor. 


Pwede sab ikumbinar ang acupuncture : 
Pericardium 6, Liver 3, Gall Baldder 34, Large 
Intestine 4 ug 11, Stomach 36 ug immune system fF 


